થરાદ વાવના આંતરીયાળ ગામોમાં ઝોલાછાપ તબીબોની હાટડીઓ ધમધમી રહી છે.આથી પંથકમાં જિલ્લાના અધિકારીનો આદેશ ઘોળીને પી જવાયો કે પછી મેડીકલ ઓફીસરો એ આંખ આડાકાન કર્યા કે એક પણ આવો તબીબ પ્રેક્ટીસ કરતો નથી તેવો તર્ક ચર્ચાસ્પદ બન્યો છે. બનાસકાંઠાના અમીરગઢમાં એક કહેવાતા તબીબની લાપરવાહીથી બાળકના મોતની ઘટના પ્રકાશમાં આવ્યા બાદ સફાળા જાગેલા જિલ્લા આરોગ્ય અધિકારી દ્રારા કચેરી તરફથી ઓફીશ્યલી પત્ર લખવામાં આવ્યો હતો.